บังคับคดีเร่งเครื่อง ลุยไกล่เกลี่ยลูกหนี้
กรมบังคับคดีลุยจัดมหกรรมไกล่เกลี่ยลูกหนี้จับมือ 7 เจ้าหนี้ ปูพรมไกล่เกลี่ยหนี้เกือบ 4 หมื่นราย กว่า 6,000 ล้าน
9 ก.พ. 2562

กรมบังคับคดีลุยจัดมหกรรมไกล่เกลี่ยลูกหนี้จับมือ 7 เจ้าหนี้ ปูพรมไกล่เกลี่ยหนี้เกือบ 4 หมื่นราย กว่า 6,000 ล้าน
น.ส.รื่นวดี สุวรรณมงคล อธิบดีกรมบังคับคดี เปิดเผยว่า ในวันที่ 9 ก.พ.นี้ กรมบังคับคดีจัดงานมหกรรมไกล่เกลี่ยข้อพิพาทชั้นบังคับคดี โดย จับมือกับเจ้าหนี้ 6 ราย ได้แก่ กองทุน เงินให้กู้ยืมเพื่อการศึกษา (กยศ.) ธนาคารออมสิน ธนาคารกรุงไทย ธนาคารทหารไทย บริษัท อยุธยา แคปปิตอล ออโต้ลีส บริษัท เจเอ็มที เน็ทเวอร์ค เซอร์วิสเซ็ส โดยได้ส่งจดหมายเชิญ ลูกหนี้ 6,998 เรื่อง คิดเป็นทุนทรัพย์ 2,469. 88 ล้านบาท โดยจัดงานที่โรงแรม ทวิน โลตัส จ.นครศรีธรรมราช
ขณะเดียวกัน ในวันที่ 16 ก.พ.นี้ ได้ร่วมกับบริษัท บัตรกรุงไทย (เคทีซี) จัดงานมหกรรมไกล่เกลี่ยข้อพิพาทชั้นบังคับคดี โดยได้เชิญลูกหนี้ บัตร กรุงไทย (เคทีซี) เชิญลูกหนี้มาไกล่เกลี่ย 32,541 ราย คิดเป็นทุนทรัพย์ 3,863.38 ล้านบาท โดยจัดงานดังกล่าวที่โรงแรมเอเชีย กรุงเทพ
ทั้งนี้ กรมบังคับคดีมีนโยบายที่จะแก้ไขปัญหาหนี้ครัวเรือนและช่วย ไกล่เกลี่ยลูกหนี้กับเจ้าหนี้ให้เจรจา ตกลงกัน เพื่อที่ลูกหนี้จะได้ไม่ถูกยึดทรัพย์